স্ববিরোধীতার শেষ কোথায়?
দার্শনিক এবং সাহিত্য প্রেমিকআবু সয়ীদ আইয়ুব এর রচিত ‘পথের শেষ কোথায়’ বইটি পড়তে গিয়ে মনে পড়লো, বাঙ্গালি জাতি বা বাংলাদেশের মানুষ তথা আমাদের স্ববিরোধীতার শেষ কোথায়? আপনি স্ববিরোধীতার কোন পথটি বেছে নিয়েছেন জীবিকার জন্য বা জীবনের জন্য বা সমাজ নামের বস্তুগত জিনিসের জন্য  এবং সেই পথের শেষে কি আছে, তা আপনার জানা আছে কি। এ নিয়ে আমার নিজস্ব কিছু মতামত আলোচনার জন্য উপস্থাপনের চেষ্টা করলাম।







 




প্রিয় পাঠক, আমাদের ব্যক্তিক, সামাজিক, এবং রাস্ট্রীয় জীবনের দুর্ভোAnchorগের অন্যতম মূল কারণের একটি-তা হলো আমাদের স্ববিরোধীতা। বর্তমানে ভয়ের সংস্কৃতি চর্চার মতো, স্ববিরোধীতা নামক অতি ভয়ংকর-আত্মহননকারী শব্দকে  আমরা, আমাদের সংস্কৃতির অংশ হিসেবে গ্রহণ করেছি। কিভাবে ‘স্ববিরোধীতা’  আমাদের সংস্কৃতির অংশ হলো, তা আপনার জানা আছে কি, আমাদের কারো জানা নাই। তবে আমরা  যা জানি, তা হলো ইচ্ছাকৃত, অনিচ্ছাকৃত, জোরপূর্বক, সজ্ঞানে বা অবচেতন মনে স্ববিরোধীতাকে আমন্ত্রন করেছি (১)ব্যক্তি-তন্ত্রের স্বপ্ন বিলাশ লাভের জন্য, (২) হাইব্রিড সংস্কৃতি চর্চার মাধ্যমেসমাজ-মন্ত্রের ধারাবাহিকতা রক্ষা করার জন্য, এবং (৩) রাষ্ট্র-যন্ত্রের চালিকা শক্তিকে ধরে রাখার জন্য। এই ...তন্ত্র,...মন্ত্র এবং ...যন্ত্র দ্বারা পরিবেষ্টিত এবং পরিচালিত শব্দ ‘স্ববিরোধীতা’। ইংরেজী নতুন বছরের শুরুতেই এই শব্দের অতি ভয়ংকর-আত্মহননকারী চিত্র দেখতে হলো আমাদের! যেমন, এক দেশের প্রেসিডেন্ট, যিনি শান্তির কথা বলেন, তিনিই আবার অন্য একটি দেশের সামরিক প্রধানকে হত্যার নির্দেশ দেয়ার মাধ্যমেতৃতীয় বিশ্বযুদ্ধের আসন্নতাকে স্পষ্ট করে দিলেন। এখন প্রশ্ন হলো বিশ্ব রাজনীতির ময়দানে আমাদের স্ববিরোধীতা, তৃতীয় বিশ্বযুদ্ধের আসন্নতাকে প্রশমিত করতে কতটুকু ভূমিকা রাখবে । প্রশ্নটি থাকলো আপনার কাছে।
 
এখন দেখা যাক, আমাদের স্ববিরোধীতা কিভাবে ওপরে বর্ণিত...তন্ত্র,...মন্ত্র এবং ...যন্ত্র দ্বারা পরিবেষ্টিত এবং পরিচালিত। প্রিয় পাঠক, ব্যক্তি জীবনে, আমি, আপনি কিংবা আমরা কেও চাইনা অসুখী জীবন। নিজের সুখের জন্য, আপনিই আবার ব্যক্তি-তন্ত্রের স্বপ্ন বিলাশ লাভের পথের ব্যবস্থাকে বেছে নিয়েছেন বা আমন্ত্রন করছেন স্ববিরোধীতামূলক কথাবার্তা, আচার-আচরণ এবং কাজ কর্মের মাধ্যমে। যেমন ধরুন (১)আপনি আপনার ছেলে-মেয়েদের মিশতে দিতে চান না, তাদের চাচাতো, মামাতো, ফুফাতো ভাই-বোনদের সঙ্গে। আপনি আবার নিজ ছেলে-মেয়েদের বলেন, বড় হয়ে মিলেমিশে একসঙ্গে থাকার কথা। এ অসম্ভব। কারণ, আপনি নিজের মনের অজান্তেই, আপনার  ছেলে-মেয়েদের, তাদের চাচাতো, মামাতো, ফুফাতো ভাইবোনদের সঙ্গে মেশার সুযোগ না দেয়ার মাধ্যমে বুঝিয়েছেন ভাই-বোন কেও কারো না বরং সবাই পর। (২) আপনি আপনার ছেলেমেয়েদের মসজিদে পাঠান পরিপূর্ণ ইসলামী শিক্ষা গ্রহণ করার জন্য। আপনি আবার সেই ছেলে-মেয়েদের জন্য, নিজের বাসায় উপহার দেন অনৈতিক মেলামেশার সুযোগ তথা নীতি নৈতিকতা বিবর্জিত পরিবেশ। (৩) আপনি আপনার ছেলে-মেয়েদের শিক্ষা দেন সৎ পথে চলার জন্য। অসৎভাবে উপার্জিত টাকায়, আপনি আবার স্বপ্ন-বিলাশ তৈরী করেন আপনার ছেলে-মেয়েদের জন্য।(৪) আপচয়কারিকে আল্লাহ্‌ পছন্দ করেন না জেনেও, আপনার পানির ট্যাঙ্ক ভরে গিয়ে অনেক সময় ধরে পানি পড়ছে; কিন্তু আপনি তা দেখেও দেখেন না। (৫) বিদ্যুৎ কিংবা গ্যাস দূর্নীতি নিয়ে আপনি প্রতিবাদ করেন, ঘুষ দিয়ে বিদ্যুৎ বিল কমানোর মাধ্যমে কিংবা গ্যাসের চুলা সব সময় জ্বালিয়ে রেখে। কারণ, বিদ্যুৎ বিল কিংবা দিয়াশালাই কেনার পয়সা বাঁচিয়ে স্বপ্ন-বিলাশ ঘর গড়বেন ভেবে, কি তাই না? আবার বিদ্যুৎ বা গ্যাস না থাকলে রাষ্ট্রের সব যন্ত্রকে অচল করার হুমকি দেন! এ রকম হাজারো রকম ব্যক্তিতন্ত্র নামক স্ববিরোধীতা আছে আমাদের মাঝে।
 
সমাজমন্ত্র নামক আমাদের স্ববিরোধীতা উচু-নীচু জাত-কুলমান নিয়ে কথা বলে শিক্ষা দেয় আগামী প্রজন্মকে। যেমন ধরুন, (১) একসঙ্গে কাজের ছেলের সঙ্গে দাঁড়িয়ে নামায পড়ছেন, অন্যদিকে আপনি আবার কাজের ছেলেটির সঙ্গে এক টেবিলে ভাত খেতে নারাজ, (২)একদিকে চণ্ডালদের আপনি ভাই বলে সম্বোধন করেছেন, অন্যদিকে আবার বলছেন, ‘হিন্দু ধর্মে ব্রাহ্মনেরাই চরম আদর্শ’, (৩) বাঙ্গালি উৎসব -পর্বনে বাংলা গানের পরিবর্তে হিন্দি বা অন্য ভাষার গানের রেকোর্ড বাজিয়ে, চলমান হাইব্রিড সংস্কৃতি চর্চার সমাজ মন্ত্রের ধারাবাহিকতা রক্ষা করছেন। আপনি আবার অন্যদিকে বলছেন, নিজের সংস্কৃতি চর্চা অপরিহার্‍্য। কেননা, একটি জাতিকে উন্নতি করতে হলে সে দেশের জনগনের থাকতে হবে দেশপ্রেম এবং একমাত্রই দেশীয় সংস্কৃতি চর্চায় জনগনকে শেখাতে পারে দেশপ্রেমের অর্থ এবং তার সঠিক প্রযোগ। এখন প্রশ্ন জাগে, ভিনদেশি হাইব্রিড সংস্কৃতি চর্চার মাধ্যমে, আপনি কি পরবর্তি প্রজন্মকে শেখাতে পারবেন দেশপ্রেম।
 
সমাজমন্ত্র নামক আমাদের স্ববিরোধীতা আরো শেখায়, পরগাছার মতো সুনাম-সুখ্যাতি অর্জনের জন্য,  কিভাবে অন্যের অর্জিত জ্ঞানকেনিজের বলে প্রচার করে অদূরদর্শিতার পরিচয় দিতে হয়। যেমন ধরুন, ১ জানুয়ারিতে, আমার এক পরিচিতজন ফোন করে বললো, দেখুন ...দৈনিক জাতীয় পত্রিকার আমাদের কমিউনিটির এক প্রবাসী কি লিখেছে। আমি তো ভীষন কৌতূহল নিয়ে যা পড়লাম তার হলোঃ  জাতীয় দৈনিক পত্রিকায় প্রবাসী এক  বাংলাদশি নতুন ইংরেজি সাল ২০২০ কে বলেছেন, ‘নববর্ষ বাঙালির সর্বজনীন উৎসব। প্রবাসের আমোদ প্রিয় বাংলাদেশিরা এ উৎসবে তাদের দীর্ঘকালের সংস্কৃতি তুলে ধরেছেন। আর এটাই বাঙালির স্বকীয়তা’ (সূত্রঃ ...জাতীয় দৈনিক পত্রিকা,পরবাস পাতা, ০১.০১.২০২০)। আমার মনে হয়, এই বাংলাদেশি, বাঙালির সর্বজনীন উৎসব ও বাঙালির স্বকীয়তা শব্দের ব্যবহারিক অর্থের সঠিক প্রয়োগে ভারসাম্য হেরে ফেলেছেন। কারণ, ইংরেজি নতুন বছর বরণ বাঙালির সর্বজনীন উৎসব না এবং এতে বাঙালির স্বকীয়তা প্রকাশ পায় না। প্রিয় পাঠক, এখন কি দেখতে পাচ্ছেন সমাজ দুর্ভোগের সূত্রপাত ঘটে কিভাবে এবং বর্তমান সমাজ মন্ত্রের ধারাবাহিকতাকে রক্ষা করার জন্য, আমাদের স্ববিরোধীতা কিভাবে কাজ করে।
 
 
এখন দেখা যাক, রাষ্ট্রযন্ত্র নামক আমাদের স্ববিরোধীতার স্থান কোথায় এবং কিভাবে তা চিহ্নিত করা যায়। উদাহরণ (১) যারা জনগণকে সকল ক্ষমতার উৎস বলে এরাই আবার কাজে দেখিয়ে দেয় যে তারা জনগণের প্রভু, (২)ডোনাল্ড ট্রাম বলেন, আমি পলেটিশিয়ান না,  আবার  অন্যদিকে বলেন, আমি পাকা পলেটিশিয়ান, আমি রিপাবলিকন এবং কনজারভেটিভ, (৩)দুর্নীতি দমনের কথা বলে, রাষ্ট্রের প্রথম সারির নেতার হাতে শোভা পায় রোলেক্স হাত ঘড়ি-যার মূল্য সেই নেতার সারা বছরের আয়ের সমান,(৪) জাহাঙ্গীরনগর বিশ্ববিদ্যালয়ের দুর্নীতির অভিযোগের ব্যাপারেও কিছু হয়নি। (৫) দেশের সর্বোচ্চ বিদ্যাপীঠে শিক্ষকদের দলকানা রাজনীতির দলাদলিতে যখন, সাধারণ ছাত্র হারায় প্রান, তখন বিবেক নিয়ে দাঁড়িয়ে কথা বলার থাকবে কে, এবং (৬) আপনি একবার রাষ্ট্রের কুসংস্কার দূর করার চেতনার সুর তুলছেন, আপনি আবার অন্যদিকে চেতনার-জাতিভেদ জিইয়ে রাখার পক্ষে সাফাই গাইছেন। প্রিয় পাঠক, রাষ্ট্রের দুর্ভোগের শিকড়টা কোথায়, এখন কি তা দেখতে পাচ্ছেন।
ওপরে আলোচিত ব্যক্তিতন্ত্র, সমাজমন্ত্র এবং রাষ্ট্রযন্ত্র নামক আমাদের স্ববিরোধীতার বর্তমান অবস্থা অনেকটাই মোশন সিকনেস (এটি হয়, আমাদের চোখ, অন্তঃকর্ণ এবং এমনকি আমাদের ত্বক থেকে পাওয়া তথ্যের ওপর গন্ডগোল বেঁধে যাওয়ার কারণে) হওয়ার মত। তাই, দূরে বসেও নিজ দেশের মানচিত্রে ভিন দেশের আঘাতের দাগ দেখতে পায়, বা  গৃহযুদ্ধের আশংক্ষার কথা শুনি কিংবা বিশ্ব মোড়লদের তৃতীয় বিশ্বযুদ্ধ বাঁধানোর আসন্নতা দেখতে পাই। এ রকম ভয়ংকর-বিভীষিকাময় দুর্ভোগের শিকার থেকে রক্ষা পেতে হলে খুঁজে বের করতে হবে, আপনার, আমার কিংবা আমাদের স্ববিরোধীতার শেষ কোথায় এবং একি সঙ্গে এও ভাবতে হবে, আমাদের স্ববিরোধীতা যেন সমাজ বা রাষ্ট্রের বিভিন্ন খাতে বহু সম্রাট টিকে থাকার মতো সুযোগ না পায়। এই হোক আমাদের নতুন ইংরেজী বছরের প্রতিপাদ্য বিষয়।

দার্শনিক এবং সাহিত্য প্রেমিকআবু সয়ীদ আইয়ুব এর রচিত ‘পথের শেষ কোথায়’ বইটি পড়তে গিয়ে মনে পড়লো, বাঙ্গালি জাতি বা বাংলাদেশের মানুষ তথা আমাদের স্ববিরোধীতার শেষ কোথায়? আপনি স্ববিরোধীতার কোন পথটি বেছে নিয়েছেন জীবিকার জন্য বা জীবনের জন্য বা সমাজ নামের বস্তুগত জিনিসের জন্য এবং সেই পথের শেষে কি আছে, তা আপনার জানা আছে কি। এ নিয়ে আমার নিজস্ব কিছু মতামত আলোচনার জন্য উপস্থাপনের চেষ্টা করলাম।